Kamu bisa jelasin ke aku soal Yayasan Al-Ijabah dalam bahasa melayu?

Yayasan Al-Ijabah merupakan sebuah pertubuhan bukan kerajaan (NGO) yang didaftarkan di bawah Jabatan Perdana Menteri (PPAB-02/2006) di mana ia menyediakan kemudahan asrama serta persekolahan bagi anak-anak yatim, anak orang susah/fakir serta anak mualaf. Yayasan ini ditubuhkan pada pertengahan tahun 2006 dan sesi pengambilan pertama anak-anak ialah pada September 2006 iaitu seramai 15 orang. Sehingga kini tahun 2009 setelah hampir 3 tahun beroperasi, asrama yang diberi nama Rumah Ijabah Anak Yatim & Al-Hafiz ini boleh menampung kurang daripada 70 orang kanak-kanak sahaja. Jumlah tersebut dikekalkan mengikut kemampuan kewangan yang sedia ada. Setakat ini, oleh kerana kawasan serta asrama di Puchong yang ada agak terhad, maka asrama untuk pelajar perempuan telah di tempatkan di USJ 4, Subang Jaya.

Yayasan ini bukan sahaja membela nasib anak-anak yatim, tetapi juga memastikan anak-anak ini dididik dan diasuh dengan disiplin meliputi fizikal, mental dan rohani. Yayasan ini berharap agar anak-anak ini cemerlang dalam bidang pendidikan terutama menjadi Al-Hafiz sehingga ke peringkat tertinggi dan pada masa yang sama memiliki akhlak dan tingkah laku terpuji. Justeru mereka ini boleh menjadi harapan bukan sahaja keluarga bahkan pada agama, bangsa dan negara.